**ՏԵՂԵԿԱՏՎՈՒԹՅՈՒՆ**

**2019թ. փետրվար ամսվա ընթացքում ստացված դիմումների ընթացքի, ինչպես նաև նախորդ տարվա նույն ժամանակահատվածի համեմատական վերլուծության վերաբերյալ**

2019թ. փետրվար ամսվա ընթացքում նախարարությունում գրանցվել է 5822 փաստաթուղթ, որից 2808 գրություն (այդ թվում 101-ը չեղարկված), 13 օրենսդրական ակտի նախագիծ, 2637 քաղաքացիներից և իրավաբանական անձանցից ստացված դիմում, 364 ներքին փաստաթղթաշրջանառության փաստաթուղթ: Ամրագրված ժամկետներով փաստաթղթերի ընդհանուր թիվը կազմել է 2151:

Հաշվետու ժամանակահատվածում նախարարություն է այցելել 1268 քաղաքացի, որից 468-ը ներկայացրել է գրավոր դիմում, 458-ը՝ բանավոր դիմում, 342-ը դիմել է ինֆո-տեղեկատվական կենտրոն ընդունարան:

Փետրվար ամսվա ընթացքում նախարարությունում գրանցվել է 2637 դիմում, որից 2179-ը գրավոր է, 458ը՝ բանավոր: Նշված գրավոր դիմումներից 2051-ը ներկայացվել է սոցիալական ոլորտին առնչվող խնդիրներով դիմած քաղաքացիներից, իսկ 55-ը՝ իրավաբանական անձանցից: Մնացած 73-ը պատասխան չակնկալող դիմումներ են` ներկայացված համակարգի աշխատակիցներից:

Ընդհանուր առմամբ ՀՀ օրենսդրության պահանջներին համապատասխանեցնելու նպատակով նշված ժամանակահատվածում ուսումնասիրվել և ելքագրվել է 1816 փաստաթուղթ՝ որից 21 մշակված օրենսդրական ակտ, 983 գրություն, 812 քաղաքացիներից և իրավաբանական անձանցից ստացված դիմումի պատասխան:

Բացի սահմանված ընթացակարգով ելքագրված 812 դիմումի պատասխանից, փետրվար ամսվա ընթացքում ելքագրվել է նաև 403 դիմումի պատասխան, որից 31-ը մեկ ելիցով պատասխանված նույնաբովանդակ և միևնույն անձից ստացված դիմումներ են, 325 դիմումների հարցը բավարարվել է համապատասխան ծառայություն մատուցելով (լսողական սարք, հաշմանդամի սայլակ և այլն), իսկ 47 հաշմանդամության խումբ սահմանելու վերաբերյալ դիմումներին տրվել է մերժողական պատասխան:Ընդհանուր՝ 1215 պատասխան:

Ելքագրված 812 դիմումների պատասխաներն ըստ բնույթի ունեն հետևյալ պատկերը. 758 (93%)-ը պարզաբանվել է, 25 (3%) քաղաքացու խնդրանք բավարարվել է, 16-ը (2%) վերահասցեագրվել է պետական այլ մարմիններ, իսկ 13-ին (2%) տրվել է մերժողական պատասխան:

Պատասխան ակնկալող գրավոր դիմումներում գերակշիռ մաս են կազմել պրոթեզաօրթոպեդիկ պարագաների 1036 (49%), պետական նպաստների 197 (9%), հաշմանդամության խմբի նշանակման և վերանայման 174 (8%), կենսաթոշակի նշանակման և վերանայման 159 (8%), աշխատանք տրամադրելու 120 (6%),ավանդի փոխհատուցման 97 (5%), բնակարան հատկացնելու 55 (3%) վերաբերյալ դիմումները:

Ներկայացված բանավոր դիմումներում գերակշիռ մաս են կազմել ավանդի փոխհատուցման 153 (33%), պետական նպաստների 78 (17%), պրոթեզաօրթոպեդիկ պարագաների 52 (11%), դիմումի ընթացքի ճշգրտման 72 (16%), կենսաթոշակի նշանակման ու վերանայման 41 (9%), հաշմանդամության խմբի նշանակման և վերանայման 30 (7%), աշխատանք տրամադրելու 11 (2%) վերաբերյալ դիմումները:

Փետրվար ամսվա ընթացքումկայացել է նախարարի մեկ ընդունելություն, որին մասնակցել է տասը քաղաքացի: Կայացել է փոխնախարարների չորս ընդունելություն, որին մասնակցել է յոթ քաղաքացի։

Հաշվետու ժամանակահատվածում գլխավոր քարտուղարի մոտ ընդունելություն չի կայացել:

|  |  |  |  |  |  |  |
| --- | --- | --- | --- | --- | --- | --- |
|  | **2018Թ. ՓԵՏՐՎԱՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **2019Թ. ՓԵՏՐՎԱՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ՄՏԻՑ ՓԱՍՏԱԹՂԹԵՐ** | | **Համեմատություն** | |
| **1** | **Մտից փաստաթղթերի ընդհանուր քանակ** | **4747** | **Մտից փաստաթղթերի ընդհանուր քանակ** | **5822** | **Աճել է** | **1075** |
| **2** | **Պաշտոնական գրություններ** | **3593** | **Գրություններ, որից՝ 13-օրենսդրական ակտի նախագիծ** | **2821** | **Նվազել է** | **-772** |
| **3** | **Ներքին փաստաշրջանառություն** | **269** | **Ներքին փաստաշրջանառություն** | **364** | **Աճել է** | **95** |
| **4** | **Քաղաքացիների դիմումներ** | **885** | **Քաղաքացիների դիմումներ** | **2637** | **Աճել է** | **1752** |
|  | **ա. Գրավոր դիմումներ** | **615** | **ա. Գրավոր դիմումներ, , որից՝ 16 -ԹԵԺ ԳԻԾ** | **2179** | **Աճել է** | **1564** |
|  | **բ. Բանավոր դիմումներ** | **270** | **բ. Բանավոր դիմումներ** | **458** | **Աճել է** | **188** |
| **5** | **Ընդունելության բաժին դիմած քաղաքացիների թիվը** | **686** | **Ընդունելության բաժին դիմած քաղաքացիների թիվը** | **1268** | **Աճել է** | **582** |
|  | **ա. Գրավոր դիմումներ** | **81** | **ա. Գրավոր դիմումներ** | **468** | **Աճել է** | **387** |
|  | **բ. Բանավոր դիմումներ** | **270** | **բ. Բանավոր դիմումներ** | **458** | **Աճել է** | **188** |
|  | **գ. Ինֆո-տեղեկատվական կենտրոն ընդունարան** | **335** | **գ. Ինֆո-տեղեկատվական կենտրոն ընդունարան** | **342** | **Աճել է** | **7** |
| **6** | **Հսկողական փաստաթղթեր** | **214** | **Հսկողական փաստաթղթեր** | **453** | **Աճել է** | **239** |
| **7** | **ՀՀ վարչապետի հանձնարարականներ** | **60** | **ՀՀ վարչապետի հանձնարարականներ** | **83** | **Աճել է** | **23** |
|  |  |  |  |  |  |  |
|  | **2018Թ. ՓԵՏՐՎԱՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **2019Թ. ՓԵՏՐՎԱՐ ԱՄՍՎԱ ԺԱՄԱՆԱԿԱՀԱՏՎԱԾՈՒՄ ԿԱՏԱՐՎԱԾ ԵԼԻՑ ՓԱՍՏԱԹՂԹԵՐ** | | **Համեմատություն** | |
| **1** | **Ելից փաստաթղթերի ընդհանուր քանակ** | **1208** | **Ելից փաստաթղթերի ընդհանուր քանակ** | **1816** | **Աճել է** | **608** |
| **2** | **Պաշտոնական գրություններ** | **933** | **Պաշտոնական գրություններ, որից՝ 21-օրենսդրական ակտի նախագիծ** | **1004** | **Աճել է** | **71** |
| **3** | **Դիմումների պատասխաններ** | **275** | **Դիմումների պատասխաններ** | **812** | **Աճել է** | **537** |